C 322/6
5.4.
MT
Il-Ġurnal Uffiċjali tal-Unjoni Ewropea
12.9.2023
Emenda għat-“Tikkettar” Is-simboli li għandhom jidhru fuq it-tikketta ġew aġġornati.
It-tikketta issa trid tinkludi s-simbolu tal-Indikazzjoni Ġeografika Protetta tal-UE fl-istess kamp viżiv bħall-isem irreġistrat tal-prodott.
Hawnhekk hija inkluża stampa tal-logo tal-Indikazzjoni Ġeografika Protetta.
(Din l-emenda tapplika wkoll għall-punt 3.6 tad-Dokument Uniku).
5.5.
Emendi editorjali
5.5.1.
Emendi għat-tqassim/il-preżentazzjoni a.
L-intestaturi ta’ xi taqsimiet tal-Ispeċifikazzjoni tal-Prodott inbidlu, u ġew miżjuda l-ittri biex titjieb il-leġġibbiltà.
It-taqsima intitolata “Karatteristiċi tal-prodott” fl-Ispeċifikazzjoni tal-Prodott preċedenti issa hija intitolata “B.
Deskrizzjoni tal-prodott”.
It-taqsima li qabel kienet intitolata “Żona ġeografika” issa hija intitolata “C.
Demarkazzjoni taż-żona ġeografika”.
It-taqsima li qabel kienet intitolata “Metodu tal-produzzjoni” issa hija intitolata “E. Metodu tal-produzzjoni”.
(Din l-emenda ma tikkonċernax id-Dokument Uniku). b.
Iddaħħlet it-taqsima li ġejja: “A.
Isem il-prodott: ‘Cecina de León’’.
(Din l-emenda ma tikkonċernax id-Dokument Uniku). c.
Fit-taqsima intitolata ‘B.
Deskrizzjoni tal-prodott’, fis-sottotaqsima dwar il-contra, ir-referenza għall-qatgħa nbidlet minn ‘il-contra stess’ u r-redondo (fl-Ispeċifikazzjoni tal-Prodott preċedenti) għas-”centro de contra” u r-redondo.
L-isem inbidel biex jagħmel id-deskrizzjoni tal-prodott aktar faċli biex tinftiehem, peress li s-centro de contra issa huwa wieħed mill-qatgħat ippreservati użati fil-prodott finali.
(Din l-emenda tapplika wkoll għall-punt 3.2 tad-Dokument Uniku). d.
L-ittri kapitali li jidentifikaw kull stadju tal-proċess tal-produzzjoni ġew sostitwiti b’ittri żgħar biex tiġi evitata l-konfużjoni mal-ittri li jindikaw it-taqsimiet tal-Ispeċifikazzjoni tal-Prodott.
(Din l-emenda ma tikkonċernax id-Dokument Uniku). e.
Fid-deskrizzjoni tal-istadju tal-mistrieħ, ġie kkoreġut l-iżball li ġej: “L-għan ta’ dan l-istadju huwa li jitneħħa l-kontenut tal-melħ”.
Fil-fatt, huwa l-kontenut tal-ilma li jitneħħa f’dan l-istadju.
(Din l-emenda ma tikkonċernax id-Dokument Uniku). f.
Ġie kkoreġut żball fit-taqsima “Rabta maż-żona”: Il-parti li tirreferi għat-Tratado de Agricultura General [Trattat Agrikolu Ġenerali] tiddikjara li huwa possibbli li jiġi prodott is-cecina minn tipi oħra ta’ laħam, inkluż is-cecina taċ-ċanga.
L-aħħar referenza għas-cecina hija żbaljata.
Din għandha tgħid “laħam”, peress li tirreferi għal tip ta’ laħam.
(Din l-emenda tapplika wkoll għall-punt 5 tad-Dokument Uniku).